สรุปภาวะตลาดต่างประเทศ ประจำวันที่ 16 มี.ค. 2566
สรุปภาวะตลาดต่างประเทศ ประจำวันที่ 16 มี.ค. 2566
สรุปภาวะตลาดต่างประเทศ ประจำวันที่ 16 มี.ค. 2566
17 มี.ค. 2566

ดัชนีดาวโจนส์ตลาดหุ้นนิวยอร์กปิดพุ่งขึ้นกว่า 300 จุดในวันพฤหัสบดี (16 มี.ค.) เนื่องจากนักลงทุนคลายความกังวลเกี่ยวกับวิกฤตการณ์ในภาคธนาคาร หลังจากธนาคารรายใหญ่ในวอลล์สตรีท ซึ่งรวมถึงเจพีมอร์แกน และโกลด์แมน แซคส์ ประกาศอัดฉีดเงินรวมกันมูลค่า 3 หมื่นล้านดอลลาร์ เพื่อเสริมสภาพคล่องให้กับธนาคารเฟิร์สท์ รีพับลิค แบงก์ (First Republic Bank) หรือ FRB ซึ่งเป็นธนาคารในระดับภูมิภาคของสหรัฐ
ดัชนีเฉลี่ยอุตสาหกรรมดาวโจนส์ปิดที่ 32,246.55 จุด พุ่งขึ้น 371.98 จุด หรือ +1.17%, ดัชนี S&amp;P500 ปิดที่ 3,960.28 จุด เพิ่มขึ้น 68.35 จุด หรือ +1.76% และดัชนี Nasdaq ปิดที่ 11,717.28 จุด เพิ่มขึ้น 283.22 จุด หรือ +2.48%
ตลาดหุ้นยุโรปปิดพุ่งขึ้นในวันพฤหัสบดี (16 มี.ค.) เนื่องจากการที่ธนาคารกลางสวิตเซอร์แลนด์ให้ความช่วยเหลือแก่เครดิต สวิสนั้น ได้ช่วยคลายความกังวลเกี่ยวกับวิกฤตธนาคาร และได้บดบังความวิตกเกี่ยวกับการที่ธนาคารกลางยุโรป (ECB) ปรับขึ้นอัตราดอกเบี้ย 50%
ทั้งนี้ ดัชนี STOXX 600 ปิดที่ 441.64 จุด เพิ่มขึ้น 5.19 จุด หรือ +1.19%
ดัชนี CAC-40 ตลาดหุ้นฝรั่งเศสปิดที่ 7,025.72 จุด เพิ่มขึ้น 140.01 จุด หรือ +2.03%, ดัชนี DAX ตลาดหุ้นเยอรมนีปิดที่ 14,967.10 จุด เพิ่มขึ้น 231.84 จุด หรือ +1.57% และดัชนี FTSE 100 ตลาดหุ้นลอนดอนปิดที่ 7,410.03 จุด เพิ่มขึ้น 65.58 จุด หรือ +0.89%
ตลาดหุ้นลอนดอนปิดบวกในวันพฤหัสบดี (16 มี.ค.) โดยได้แรงหนุนจากหุ้นกลุ่มธนาคารที่ปรับตัวขึ้น หลังจากเครดิต สวิส เปิดเผยว่าจะกู้ยืมเงินจากธนาคารกลางสวิตเซอร์แลนด์ ซึ่งช่วยเพิ่มความเชื่อมั่นให้กับภาคธนาคาร
ทั้งนี้ ดัชนี FTSE 100 ตลาดหุ้นลอนดอนปิดที่ 7,410.03 จุด เพิ่มขึ้น 65.58 จุด หรือ +0.89%
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกในวันพฤหัสบดี (16 มี.ค.) หลังจากมีรายงานว่า เจ้าหน้าที่ซาอุดีอาระเบียและรัสเซียได้พบปะกันเพื่อหารือแนวทางในการสร้างเสถียรภาพตลาดน้ำมัน
ทั้งนี้ สัญญาน้ำมันดิบ WTI ส่งมอบเดือนเม.ย. เพิ่มขึ้น 74 เซนต์ หรือ 1.1% ปิดที่ 68.35 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนพ.ค. พุ่งขึ้น 1.37 ดอลลาร์ หรือ 1% ปิดที่ 74.70 ดอลลาร์/บาร์เรล
สัญญาทองคำตลาดนิวยอร์กปิดลบในวันพฤหัสบดี (16 มี.ค.) หลังจากวิกฤตการณ์ในภาคธนาคารส่งสัญญาณคลี่คลายลง ซึ่งทำให้นักลงทุนลดการถือครองทองคำในฐานะสินทรัพย์ที่ปลอดภัย
ทั้งนี้ สัญญาทองคำตลาด COMEX (Commodity Exchange) ส่งมอบเดือนเม.ย. ลดลง 8.30 ดอลลาร์ หรือ 0.43% ปิดที่ 1,923 ดอลลาร์/ออนซ์
สัญญาโลหะเงินส่งมอบเดือนพ.ค. ลดลง 19 เซนต์ หรือ 0.87% ปิดที่ 21.692 ดอลลาร์/ออนซ์
สัญญาพลาตินัมส่งมอบเดือนเม.ย. เพิ่มขึ้น 6.80 ดอลลาร์ หรือ 0.70% ปิดที่ 977.10 ดอลลาร์/ออนซ์
สัญญาพัลลาเดียมส่งมอบเดือนมิ.ย. เพิ่มขึ้น 6.80 ดอลลาร์ หรือ 0.70% ปิดที่ 977.10 ดอลลาร์/ออนซ์
ดอลลาร์สหรัฐอ่อนค่าลงแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กในวันพฤหัสบดี (16 มี.ค.) หลังจากนักลงทุนคาดการณ์ว่า ธนาคารกลางสหรัฐ (เฟด) จะยุติวงจรการปรับขึ้นอัตราดอกเบี้ยเร็วกว่าที่คาดไว้ ท่ามกลางวิกฤตสภาพคล่องในระบบธนาคาร
ทั้งนี้ ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน พุ่งขึ้น 1% แตะที่ระดับ 104.6299
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 133.49 เยน จากระดับ 133.50 เยน และอ่อนค่าเมื่อเทียบกับดอลลาร์แคนาดาที่ระดับ 1.3725 ดอลลาร์แคนาดา จากระดับ 1.3741 ดอลลาร์แคนาดา
นอกจากนี้ ดอลาร์สหรัฐยังอ่อนค่าเมื่อเทียบกับโครนาสวีเดน ที่ระดับ 10.5152 โครนา จากระดับ 10.5693 โครนา แต่ดอลลาร์แข็งค่าเมื่อเทียบกับฟรังก์สวิส ที่ระดับ 0.9298 ฟรังก์ จากระดับ 0.9285 ฟรังก์